Source: https://issuu.com/mttelo/docs/elaingeenivarat_2009web?mode=embed&layout=http%3A%2F%2Fskin.issuu.com%2Fv%2Flight%2Flayout.xml&showFlipBtn=true
Timestamp: 2018-11-14 21:09:39+00:00
Document Index: 12642438

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Eläingeenivarat-lehti 2009 by Natural Resources Institute Finland (Luke) - Issuu
Geenivarat 2009
Pelso 6-11 Ketkä kasvattavat alkuperäisrotuja? 20-23 Kotimaiset koirarodut 24-25 1
Kuva: J-P Sepp채nen
Tapaus Pelso
Suomen kansallisen eläingeenivaraohjelman tiedotelehti 2009
Ilmestymispäivä 11.5.2009 Julkaisija: Eläingeenivarat on maa- ja metsätalousministeriön kansallisen eläingeenivaraohjelman tiedotelehti. Tiedotetta julkaisee ja ohjelmaa koordinoi MTT.
Vastaava toimittaja: Juha Kantanen
Pelson lapinlehmät ja lampaat
Ulkoasu ja taitto: T:mi Digijiipee/Juha-Pekka Seppänen www.digijiipee.net Paino: Painotalo Casper Oy
Lapinlehmän historia
Suomenlampaan geenejä pakkaseen
Mitäs kyytöille kuuluu?
Ketkä kasvattavat suomenkarjaa ja -lampaita?
Suomalaiset koirat geenivaraohjelmassa
Etukannen kuva: Mikko Griinari/ MTT/BEL:n kuva-arkisto
Vuoden 2008 kanapäivät Tammelassa
ISSN-L 1798-1190 ISSN 1798-1190
”Kuavin sankarikukko” kohtasi näädän
Muinaisten lehmien ja lampaiden tutkimus
Professori Asko Mäki-Tanila MTT/BEL, 31600 JOKIOINEN Puhelin (03) 4188 3601, 040 7552339 asko.maki-tanila@mtt.fi
Italian Slow Food -messut
Tilaukset, osoitteenmuutokset ja peruutukset: Outi Kasari MTT/BEL, 31600 JOKIOINEN outi.kasari@mtt.fi, puhelin (03) 4188 3605
Sakha Ynaga – kirja jakutiankarjasta
Sakha Ynaga– Cattle of the Yakuts kirjan julkaisutiedot:
Leo Granberg, Juha Kantanen ja Katriina Soini (toim.), Sakha Ynaga – Cattle of the Yakuts Ilmestyy Suomalaisen Tiedeakatemian sarjassa Annales Academiae Scientiarum Fennicae, Humaniora. Toimittajien lisäksi julkaisussa kirjoittavat Innokenti Ammosov, Inna Kopoteva, Meng-Hua Li, Anu Osva, Ulla Partanen, Ruslan Popov ja Eeva Pääkkönen. Kuvittajana on Anu Osva.
Kuva: Heikki Ahopellon kuva-akisto
10 + kiehuu makujen puolesta
Kuva: Mari Laulumaa-Hirvonen
maatiaiset.net The sights, sounds and flavours of Finland Uskon vahvasti suomalaiseen gastronomiaan ja kotimaisiin laadukkaisiin raakaaineisiin ja pientuottajiin, sekä maamme herkullisiin metsien antimiin marjojen ja sienien ja riistan osalta kuin myös merten ja järvien antimiin. Osana maatiaisprojektiani suuntaan sen nimenomaan viemään eteenpäin kotimaista osaamista niin tuottajien osalta kuin raaka-aineiden, ja saada ulkomaiset matkustajat innostumaan maamme todellisista aarteista ja antimista. Myös tästä tulee oma osansa näitä sivuja. Mukaan tulee multi-mediaa, esitteitä usealla kielellä, tilatuotteita yms. Kaiken tämän työn, jota olen koko ajan tehnyt itse hartiavoimin ja omakustanteisesti, omistan näille upeille eläimille. Sillä energian ja voimani saan rakkaudesta näihin eläimiin!
Keittiöpäälliikkö Heikki Ahopelto kertoi muun muassa kyytön tuotteistamisesta ”Kymppiplussan” projektipäällikkö Christer Lindgrenin järjestämässä ”Makuja joita ei ole” -tilaisuudessa. Teksti: Christer Lindgren
uokakulttuuriprojektin nimi –10+ Kiehuu! – kuvaa vuotta 2010 ja sitä seuraavaa aikaa suomalaisessa ruokakulttuurissa. Riippumaton projekti haluaa vaikuttaa siihen, mihin suuntaan suomalaista keittiötä, ruokaa ja ruoan omaa kulttuuria viedään. ”Kymppiplussan” tärkeimpiin teemoihin kuuluu alkuperäisten, uhanalaisten rotujen ja kasvilajikkeiden henkiin herättäminen ja käytön edistäminen. Projektin aktivistien mielestä esimerkiksi kyyttö, lapinlehmä, ryvässipuli ja kaskinauris voisivat nyt olla suomalaisen ruokakulttuurin komeita kärkituotteita. Volyymeihin ja isoihin brändeihin perustuvan ruokateollisuuden ja markettien rinnalle 10+ Kiehuu! nostaa esiin vaihtoehtoisia myyntikanavia: hallikauppaa, maatilatoreja ja erikoistuneita lähiruokaliikkeitä. Tammikuussa 10+ Kiehuu! järjesti medialle ja keittiömestareille Keravan Metos Centerissä ainutlaatuisen maisteluaterian teemalla ”Makuja joita ei ole”. Kymmenen ruokalajin harvinaiset raaka-aineet korostivat oman maku-
maailmamme monia käyttämättömiä mahdollisuuksista. Menussa olivat mukana muun muassa lapinlehmä ja kyyttö, ryvässipuli ja kaskinauris, villiyrtit, vastalöydetyt metsätryffelit ja eettisesti tuotettu hanhenmaksa, Varkauden sampi, neulamuikun mäti Kainuusta – ja myös 1950-luvun pelkistä sokerijuurikkaista prässätty ja keitetty siirappi. 10+ Kiehuu! on jo nyt saanut runsaasti huomiota osakseen mediassa, televisiota myöten. Riippumattoman, ilman yrityssponsoreita toimivan projektin suurimmat ongelmat ovat nyt henkilöresurssien vähäisyys ja rahoituksen puute. Perusteilla on kuitenkin Makujen puolesta ry –niminen yhdistys, jonka jäsenyys ja yrityksille tarkoitettu tukijäsenyys edistävät tärkeän työn toteutumista. Elokuussa 2010 ilmestyvä, Otavan kustantama suurteos suomalaisesta ruokakulttuurista liittää aikanaan yhteen projektin teemat ja maan nimekkäimpien kokkien luomat ateriakokonaisuudet. Projektin toteutumista voi internetissä seurata osoitteessa:
www.kiehuu.fi 5
Pelson geenip pysyvät van Vankilatilaltakin voi saada häädön. Se tuli todistettua, kun Sukevan geenipankkikarja jouduttiin viime vuonna pakkaamaan muuttoautoon. Pelson pohjoissuomenkarjaa ja suomenlampaita uhkasi myöhemmin syksyllä sama kohtalo, mutta oikeusministeriö perui häätösuunnitelman. Teksti: Emmi Manninen Kuva: Pelson vankilan kuva-arkisto
pankkieläimet nkilatilalla
Tuija Brax: ”Nyt kun Pelson vankila jatkaa toimintaansa, myös lampaiden ja lehmien ylläpitoa jatketaan. Kovin pitkälle tulevaisuuteen on kuitenkin vaikea ennustaa, koska vankeinhoidon rahoitustilanne on hyvin haastava”
Pelson geenipankkieläimet pysyvät vankilatilalla
elson geenipankin perustamiseen tarvittiin pohjoissuomenkarjan (PSK) nautoja, suomenlampaita – ja maamme eläingeenipankkitoiminnan isä, emeritusprofessori Kalle Maijala. Alkuperäisrotujen onneksi Vankeinhoitolaitos (VaHo) kutsui Maijalan vuonna 1981 työryhmäänsä miettimään 1970-luvulla perustetun Pelson lampolan kohtaloa. Vaihtoehtoina olivat lampolan toiminnan laajentaminen tai lakkauttaminen. Professori ehdotti, että vankilatilalle perustettaisiin suomenlampaan geenipankki. Ajatus otti tuulta. Laajennettu lampola saatiin valmiiksi kolmisen vuotta myöhemmin, ja sinne hankittiin geneettisesti mahdollisimman edustava otos kaikkia suomenlampaan värejä. Lisäksi aloitettiin sperman keruu pässeiltä ja alkioiden pakastaminen, mihin saatiin asiantuntija-apua Uudesta-Seelannista. Vuonna 1986 Kalle Maijala esitti VaHo:n ylijohtaja K.J. Långille, josko myös suomenkarjaa voitaisiin säilyttää vankilatiloilla. Ja niin tehtiin. Pelson PSKgeenipankin lisäksi Sukevalle kerättiin ISK-karjaa ja Konnunsuolle LSK-karjaa. Suomen Kotieläinjalostusyhdistyksen konsulentit ryhtyivät etsimään PSKlehmiä ja -sonneja. Eläinten valinta geenipankkia varten aloitettiin tutkimalla niiden polveutumistietoja, minkä jälkeen arvokkaiksi osoittautuneita yksilöitä käytiin katsomassa paikan päällä. ”Kaiken kaikkiaan suomalaisia PSKisälinjoja löytyi vain kolme, emälinjoja muutama enemmän. Jokaisesta linjasta on materiaalia pakkasessa”, kertoo Pohjoismaisen Geenivarakeskuksen (NordGen) eläinsektorin johtaja ja MTT:n erikoistut-
Pelsolta ei riitä lehmävasikoita myytäväksi. Sonnivasikoita sen sijaan on lähtenyt maailmalle, myös keinosiemennyskäyttöön. kija Juha Kantanen. Vaikka kaikki jäljelle jääneet PSK-suvut olivat jo löytyneet Kantasen tullessa geenivaratyöhön, uusi pesti tiesi hänelle laajaa maaseutumatkailua. ”Kiersin tiloilla, joilla oli PSK-eläimiä ja tutustuin kasvattajiin. Myös eläinten kuskiksi jouduin useammin kuin kerran. Hain muun muassa Muoniosta sonnipojan Pelsolle MTT:n vanhalla farmariladalla. Eläinkuljetukset olisivat tulleet muuten kalliiksi, ja käytettävissämme oleva vähäinen raha haluttiin käyttää geneettisen materiaalin kokoamiseen.” Pelsolla tehtiin historiaa Eläkkeellä oleva, Pelson navetan työmestari Pentti Aho muistaa mainiosti ensimmäisten PSK-eläinten saapumisen friisiläisten joukkoon ja sen aikaansaamat tunnelmat. ”Ensin ajattelin, että pitääkö tässä vaihtaa työpaikkaa”, hän vitsailee. ”Eläinmäärän kasvaessa päästiin kuitenkin jalostamaan, ja se lisäsi mielenkiintoa.” Aho selailee paksua navettapäiväkirjaa,
johon on merkitty punaisella ja yksityiskohtia unohtamatta kaikki PSK-eläimiin liittyvät tapahtumat. Vuoden 1985 kohdalta löytyy niistä ensimmäinen. ”13.2. klo 14.00 saapuivat ensimmäiset, paljon puhutut ’lapinrodun’ edustajat Lumikki ja Lumipallo…13.2. klo 20.00 saapui kaksi kpl sonnivasikoita Lapista.” Helmikuun 23. päivä vuonna 1988 oli toinen historiallinen päivä: Punakorvanimiseltä PSK-lehmältä siirrettiin alkioita friisiläishiehoille. Ensimmäisten alkionsiirtovasikoiden syntymä noteerattiin lehdistössäkin Helsingin Sanomia ja Kalevaa myöten. PSK-rotu oli geenipankin perustamisen aikoihin aallonpohjassa. Lehmien määrä on sittemmin kasvanut noin kuusitoistakertaiseksi (30:stä 500:aan), mutta se on edelleen uhanalainen. Pelson vankilatilalla on maamme PSK-lehmistä noin kymmenesosa eli reilut 40. Kantavat hiehot ja muu nuoriso mukaan lukien PSK-rotuisia eläimiä on satakunta.
ä in Pelson tilanhoitaja Reijo Virkkunen joutui viettämään suuren osan ajastaan puhelimessa vankilan lakkautusuhan tultua tietoon. Puhelut eivät menneet hukkaan: vankilan toiminta geenipankin kera jatkuu. Lehmävasikoita kaivataan lisää Pelson lehmistä ja hiehoista osa heilastelee sonnin kanssa, osa siemennetään. ”Karjassamme on yleensä kolme astutussonnia, jotka valitaan suvun perusteella. Sonnivasikoita ostetaan joskus muilta tiloilta, jotta geenipohjaa saadaan laajennettua. Jonkin verran meille myös tarjotaan eläimiä. Selvitämme niiden taustat, ja jos ne ovat sopivasti eri sukuisia kuin omamme, voimme niitä ostaa tai vaihtaa sonnivasikoihin”, työnjohtaja Elisa Pakanen kertoo. ”Omat sonnivasikat myymme mahdollisuuksien mukaan eloon ja loput kasvatamme teuraaksi. Sen sijaan lehmävasikoita meiltä ei riitä myyntiin, vaikka kysyntää olisi.” Joitakin Pelson sonneja on otettu Pieksämäen sonninasemalle sperman keruuta varten. Nimi voi sonnillakin olla enne: viimeisimmäksi Pieksämäelle matkasi Pelson Ylistys. Parhaat Pelson lappalaiset ovat yltäneet lähes 7000-8000 kilon maitotuotokseen, ja lisäpontentiaalin hyödyntämistä suunnitellaan. Geenipankkieläimiä kun ovat, suvultaan arvokkaita lehmiä ei laiteta maitotuotoksen alentuessakaan teu-
raaksi. Niiden tärkein tuotos on vasikka, jatko harvinaiselle suvulle. ”PSK-lehmät ovat olleet tosi pitkäikäisiä ja terveitä”, Pakanen kehuu. ”Vanhimmat tällä hetkellä lypsyssä olevat lehmät ovat syntyneet vuonna 1997.” Pelson pellot ja naudat ovat luomutuotannossa, mutta lampaat ovat karitsoiden rehustuksen vuoksi sen ulkopuolella. Uuhia on kaikkiaan reilut 260, joista noin puolet on valkoisia. Harvinaisimpia katraassa ovat mustat, joiden osuus on noin yhdeksän prosenttia. Ruskeita on puolestaan 17 prosenttia ja kainuunharmaksia reilut 13 prosenttia. Eläkkeellä oleva MTT:n tutkija MarjaLiisa Puntila oli mukana kokoamassa Pelson geenipankkikatrasta. Hän veti vuonna 1986 aloitettua kymmenvuotista, silloisen Maatalouden tutkimuskeskuksen ja VaHo:n projektia, jossa Pelson valkoisista suomenlampaista jalostettiin menestyksellisesti liha-, villa- ja turkislinjaa.Värillisten lampaiden keruu oli huomattavasti mutkikkaampaa kuin valkoisten, ja niitä haettiin vaikka ”pitkospuiden takaa”. Värillisistä pässilinjoista on Suomessa
Navettapäiväkirjasta löytyy tarkat muistiinpanot PSK-lehmien ja -sonnien saapumisesta Pelsolle. jäljellä kaikkiaan 21. Kainuunharmaksien seitsemästä isälinjasta Pelsolla on kolme. Mustien isälinjoista vankilatilan lampolassa märehtii niin ikään kolme, kuten myös ruskeista. Suomen Lammasyhdistys hyväksyi Pelson suomenlampaiden jalostuslampolaksi vuonna 2001, kunniakkaasti ensimmäisten joukossa. ”Geneettisen monimuotoisuuden säilyttäminen on luonnollisestikin päätavoitteemme” lampolan työnjohtaja Petri Väisänen sanoo. ”Nykyään toiminnassamme painotetaan lihantuotantoominaisuuksia. Karitsoiden lihakkuutta Jatkuu seuraavalla sivulla
Tallessa ollaan – ja siellä halutaan pysyä! Pelsolla on kaikkiaan satakunta PSK-nautaa.
Eläinten terapeuttinen merkitys vangeille ei ole rahassa mitattavissa. Erityisesti pienet ja heikot eläimet saavat paljon huomiota osakseen ja avaavat tiukkojakin tunnelukkoja. arvioidaan ultraäänimittauksin ja samalla ne rakennearvostellaan. Nahkoja otamme muokkaamolta takaisin jonkin verran, samoin villaa ja hahtuvaa kehräämöstä. Oma myymälämme suljettiin noin vuosi sitten, mutta nahat ja villatuotteet lähetetään muiden vankiloiden myymälöihin.” ”Pelsolta myydään vuosittain kymmenestä viiteentoista eläintä jalostukseen. Kainuunharmasten myyntiä on uuhien osalta rajoitettu, ja mustia sekä ruskeita myymme tilanteen mukaan. Myyntipuolella pääpaino on pässeissä. Sopivan erisukuisia pässejä on myös jonkin verran hankittu muilta tiloilta.” Lakkautusuhka aiheuttaa vieläkin epävarmuutta Viime vuoden syyskuussa geenipankkiväki sai kuulla uutispommin: Pelson vankila ja sen myötä maatalous tilalla aiotaan lakkauttaa. ”Olisimme ehkä välttyneet Pelson karjan teurastukselta. Jos eläimet olisivat siirtyneet yksityisomistukseen, siihen oli-
si kuitenkin saattanut loppua geenipankin pyörittäminen nykyisin periaattein”, arvioi Juha Kantanen. Suomi saa olla ylpeä kansallisten eläingeenipankkien säilyttämisestä. ”Ruotsissa ja Norjassa ei ole vastaavaa geenipankkia kuin meillä. Siellä alkuperäisrotuja on sijoitettu muutamaan luonnonvaraoppilaitokseen sekä museotiloille, tosin vain joitakin yksilöitä kuhunkin. Niillä ei ole sellaista elävän geenipankin statusta kuin Pelsolla sekä Ahlmanin ja Kainuun ammattiopistoilla on. Naapurimaissamme myös yksityiset karjanomistajat toki säilyttävät kotoperäisiä rotuja.” Tieto lakkautusuhasta tuli Pelson henkilökunnalle kuin salama kirkkaalta taivaalta. ”Mitään ennakkotietoja lakkautusuhasta emme olleet saaneet, päinvastoin. Aiemmin oli suunnitelmissa vankipaikkojen nostaminen.”, kertoo tilanhoitaja Reijo Virkkunen. ”Emme jääneet tilannetta märehtimään, vaan aloimme tehdä töitä vankilan ja maatilan toiminnan jatkumiseksi. Pidämme päättäjiä ajan tasalla muiden
muassa vankipaikkojen tarpeesta. Viime vuosina vankimäärä ei ole vähentynyt.” Tämän vuoden alussa hallitus päätti, että geenipankkitoiminta Pelsolla jatkuu toistaiseksi, mutta vankipaikkoja vähennetään roimasti, samoin virkoja. ”Nyt kun Pelson vankila jatkaa toimintaansa, myös lampaiden ja lehmien ylläpitoa jatketaan. Kovin pitkälle tulevaisuuteen on kuitenkin vaikea ennustaa, koska vankeinhoidon rahoitustilanne on hyvin haastava”, oikeusministeri Tuija Brax sanoo. Reijo Virkkunen kaipaa Pelson geenipankin turvaamiseksi mahdollisimman pysyvää päätöstä. ”Hallituksia tulee ja menee. Tilanne on häilyvä niin kauan kun maa- ja metsätalousministeriön ja oikeusministeriön välillä ei ole sopimusta siitä, paljonko geenipankkitoiminta tarvitsee resursseja, ja kuka ne kustantaa. Yhteiskunnan kannalta geenipankin säilyttäminen Pelsolla on edullinen vaihtoehto verrattuna siihen, että karja sijoitettaisiin yksityisille.” ”Suomenkin allekirjoittama Rion biodiversiteettisopimus velvoittaa YK:n jä-
senmaita kotieläingeenivarojen suojelemiseen. Maa- ja metsätalousministeriön pitäisi linjata, miten eläingeenipankkitoiminta meillä varmistetaan. Ministeriössä ei ole tähän mennessä paljon siihen resurssoitu.”
”Pelson tulevaisuuden suhteen on oltava edelleen silmä tarkkana”
Viime vuonna lakkautetun Sukevan vankilatilan karja sijoitettiin kahteen ammattiopistoon ja ylläpitokustannukset jaettiin oikeusministeriön sekä opetusministeriön kesken. Maa- ja metsätalousministeriö ei osallistu Työnjohtajat Petri Väisänen (vas.) ja Erkki Huusko vaalivat Pelson jalostuslampolassa kaikkia Sukevan karjan ylläpitokuluihin, suomenlampaan värejä. muuhun geenipankkitoiminnan rahoitukseen kylläkin MTT:n kautta. Maa- ja metsätalousministeri Sirkka-Liisa Anttilan mukaan linjamuutosta rahoituskysymyksen osalta ei ole näillä näkymin tiedossa. Suunnitelmat Pelson vankilatilan lakkauttamisesta tuntuvat erikoisilta aluepoliittiseltakin kannalta. Samalla kun valtion laitoksia yritetään hajasijoittaa, oltiin valmiita ajamaan alas reilut 120 ihmistä työllistävä vankila navetoineen alueella, jossa työpaikat ovat tiukassa. ”Geenipankin perustaminen herätti aikanaan kyläläisissä uteliaisuutta ja seutu sai samalla paljon julkisuutta”, Pentti Aho kertoo. ”Vangeille eläinten hoito on erittäin terapeuttista, ja navetta- ja lampolatöihin on riittänyt halukkaita. Joillakin vangeilla on ollut nimikkolehmiä, ja vasikat saavat osakseen erityisen paljon rapsutuksia.” Lampolan työnjohtajan Erkki Huuskon muistama tapaus on hyvä esimerkki siitä, miten eläimet voivat avata tunnelukkoja. ”Pyysin useammasta taposta tuomitun vangin opettamaan karitsaa juomaan tuttipullosta. Kun huomasin, että hommasta ei meinaa tulla mitään, menin kysymään, mistä kiikastaa. Pelkään vahingoittavani karitsaa, vanki vastasi. Samalla hän naurahti, että eipä olisi uskonut tällaisesta kovasta jätkästä löytyvän näin herkkää puolta.”
Geenipankilla työllistävä ja terapeuttinen merkitys
Lapinlehmän historia on sarja täpäriä pelastumisia
Vanhan tarun mukaan, kun ensimmäiset ihmiset saapuivat Lappiin, nousi lähteestä valkea lehmä, josta kaikki lapinlehmät saivat alkunsa. Pohjoissuomalaisen lapinkarjan historia 1900-luvulla oli heilumista sukupuuton partaalla. Uhkana oli, että uusi vuosituhatkin olisi alkanut samoissa merkeissä. Onneksi niin ei kuitenkaan käynyt, vaan lapinlehmä sai pitää Pelson vankilatilalla sijaitsevan turvapaikkansa. Teksti: Juha Kantanen
Lyhyt rodun historia Valkean, pääosin nupon nautakarjan kasvatuksella on pitkä perinne PohjoisEuroopassa. Edward Daniel Clarke kuvaili lapinlehmien ulkonäköä vuonna 1799 julkaistussa kirjassaan, jossa hän selosti matkaansa halki Suomen päämääränään Pietari. Pohjoissuomenkarja, jota myös lapinlehmäksi kutsutaan (aiemmin ollut käytössä myös peräpohjolankarjanimitys), arvellaan polveutuvan pohjoiseurooppalaisesta alkuperäisestä nautakannasta, jota esiintyi Pohjois-Venäjältä aina Islantiin saakka. Tutkimustieto tukee tätä olettamusta. Pohjoissuomenkarjan määrätietoisempi jalostus alkoi 1905, kun rodulle perustettiin jalostusyhdistys ja alettiin eläinten kantakirjaus. Aluksi kantakirjassa oli sekä punaisia että valkoisia peräpohjolan eläimiä. Väritykseltään punaisia eläimiä esiintyi Oulun seudulla, joka myös kuu-
lui yhdistyksen toiminta-alueeseen. Sitä vastoin valkeat eläimet olivat yleisempiä Lapin alueella. Vuonna 1925 kantakirjausvaatimuksia tiukennettiin ja kantakirjaan pääsivät vain valkeat eläimet, joilla sai olla punaisia tai mustia täpliä. Kantakirjaan hyväksyttiin myös valkean ruotsintunturirodun sonneja. Lapinsota koetteli lapinlehmiä. Lapin väestö evakuoitiin Pohjois-Ruotsiin – ja lapinlehmät otettiin mukaan. Myös sonneja vietiin mukana. Sodan päätyttyä eläimiä tuotiin takaisin, mutta ilmeisestikin vähemmän kuin mitä sinne vietiin. Sota-ajan jälkeen pohjoissuomenkarjan oma jalostusyhdistys lopetti toimintansa; se sulautui vuonna 1946 perustettuun Suomen karjanjalostusyhdistykseen. Länsisuomenkarjan sonneja tuotiin Pohjolaan ja risteytettiin lapinlehmien kanssa. Puhdasrotuisten eläinten määrä alkoi laskea. On suoranainen ihme, että edes pieni määrä eläimiä säilyi Lapin alueella. Lapin-
Kotiinpaluu evakosta Torniossa vuonna 1945.Viimeinen matka kuljettiin kävellen, tällä matkalla olivat paikkakuntalaiset apuna karjankuljetuksessa. Kuva Torniolainenlehdestä vuodelta 1945.
lehmä olisi kuollut sukupuuttoon ilman edesmenneiden Kerttu ja Leino Lehdon toimia. Heille syttyi kipinä pohjoissuomalaisen rodun suojeluun 1970-luvulla Tornion seudulla eläinlääkärinä toimineen Ossi Kemppaisen innoittamina. Muutamista pienkarjoista löytyi valkeita lapinlehmiä, joiden suvunjatkamiseen oli käytetty omia sonneja. Lehdoille ostettiin eläimiä näistä karjoista Tornioista, Rovaniemeltä ja Inarista. Ensimmäiset lapinlehmät, Juolikki ja Punakorva, tuotiin Rovaniemen Lampelasta vuonna 1977. Nämä lehmät löytyvät monen nykyisen lapinlehmän ja –sonnin sukupuusta. Pohjoissuomalaisen lehmän suojelun käytännön toteutus oli hankalampaa kuin toisen uhanalaisen nautarotumme, itäsuomenkarjan. Seitsemän vanhan itäsuomenkarjan sonnin pakastespermaa löydettiin FABA Palvelun sonniaseman laboratorioista Pieksämäeltä, mutta lapinsonneista ei ollut minkäänlaisia pakastevarastoja. Kerttu ja Leino Lehdon kiinnostus kohdistui ruotsalaiseen alkuperäisrotuun, tunturirotuun. Ruotsin tunturirotu vastasi ilmiasultaan lapinlehmää: nupoja ja valkeita eläimiä punaruskein tai mus-
tin korvin ja ”kylkipripuin”. Molempia oli lisäksi hyödynnetty maidontuotantoon, joten rotujen valintapäämäärät olivat samoja. Ruotsissa valkea pohjoisen karja oli kuitenkin säilynyt paremmin ja keinosiemennykseen hyväksyttyjen sonnien polveutuminen ja sonninemien ominaisuudet tiedettiin. Tunturirodun käytölle lapinkarjan elvytystyössä nähtiin myös historiallisia syitä. Kun Suomi oli osa Ruotsin valtakuntaa, pohjoisen karja lienee mielletty yhdeksi populaatioksi. Suomen ja Ruotsin välinen raja on kulkenut eri aikoina eri paikoissa ja lehmät sen mukana ovat kuuluneet eri kansan piiriin. Maantiedekin tuki ajatusta hyödyntää tunturirodun geeniperimää: voisiko Torniojoen itäpuolella Muonion valkea nupo lehmä olla perimältään hyvin erilainen kuin Torniojoen länsirannan valkea nupo lehmä? Ruotsalaisessa kirjallisuudessa on mainintoja siitä, että Ruotsiin olisi tuotu nautoja myös idästä. DNAtutkimukset osoittivat, että yksi mahdollinen kesyn naudan leviämisväylä Pohjolaan olisi ollut Suomen kautta Skandinaviaan ja että ruotsintunturirotu on sukua myös itäsuomenkarjalle ja länsisuomenkarjalle, vaikka näihin rotuihin ei ole risteytetty tunturirotua. DNA-tutkimusten mukaan lapinkarjan suojelussa on käytetty samasta alkuperästä olevaa geeniainesta.
Turvapaikaksi Pelso Pelson vankilatilalla aloitettiin lapinlehmien suojelutyö 1980-luvun puolessa välissä. Uhanalaisen rodun säilytystyö on nojautunut Pelson vankilan karjaan. Pelson karjassa on tehty alkioiden huuhteluita ja vankilatilalla kasvatetuista sonneista on pakastettu siemennestettä geenipankkiin. Kun Pelso lähti mukaan lapinlehmän suojelutalkoisiin, lapinlehmiä on jäljellä noin 30. Nykyinen lehmämäärä alkaa lähetä jo 500. Julkishallinnollinen maatila on antanut siten erinomaisen mahdollisuuden lapinkarjan suojelutyön toteuttamiseen.
Juha Kantasesta pohjoismainen geenipankkiiri Erikoistutkija, FT Juha Kantanen MTT:stä on valittu Pohjoismaisen geenivarakeskuksen (NordGen) eläinsektorin uudeksi johtajaksi. Hän aloitti nelivuotiskautensa maaliskuun alusta. Kantanen on ensimmäinen NordGenin johtoon valittu suomalainen. NordGen on Pohjoismaiden ministerineuvoston laitos, joka edistää metsäpuista, kotieläimistä ja kasveista peräisin olevien geenivarojen kestävää käyttöä ja säilyttämistä. NordGenillä on myös operatiivinen vastuu helmikuussa 2008 käyttöön vihityn Huippuvuorten siemenvaraston Svalbard Global Seed Vaultin toiminnasta. NordGenin johtajan työn ohella Kantanen jatkaa edelleen osa-aikaisena tutkijana MTT:ssä. Lisätietoja: Juha Kantanen, MTT puh. (03) 4188 3626, 040 350 9633, juha.kantanen@mtt.fi puh. +47 64949790, +47 45240089, juha.kantanen@nordgen.org
Kainuun ammattiopiston Seppälän opetusmaatilalla (Kirkkoahonkatu) 28.- 29. elokuuta 2009
T A N I K ARK
IS A L A MA
Ohjelmassa: Kyytöt kehässä Kainuulainen tori Kainuun ammattiopiston koulutustarjonnan esittelyä Seminaari ja paljon muuta.
Lampaiden geenipankki:
- tähän mennessä ja tulevaisuudessa
Ahvenanmaanlammas kuuluu eläingeenivaraohjelman rotuihin.
Suomenlampaan, kainuunharmaan ja ahvenanmaanlampaan geenejä ryhdyttiin keräämään eläingeenipankkiin vuonna 2005. Käytännössä tämä geenien tallentaminen tarkoittaa tässä vaiheessa sitä, että pässeiltä pakastetaan geneettistä materiaalia, sukusoluja. Teksti: Johanna Rautiainen Ensimmäisenä syksynä, 2005, geenien keräystyö tehtiin Pelson vankilassa Vaalassa (kaikenväriset suomenlampaat) ja Lihasulan Säätiön lampolassa (valkoiset suomenlampaat) Kangasalla. MTT kutsui puolalaisen asiantuntijan aloittamaan sperman pakastuksen ja opettamaan pakastusmenetelmää kenttäolosuhteissa. Krakovan maatalousyliopiston tohtori
Maciej Murawski on tutkinut lampaan hedelmällisyyttä ja pässien sperman pakastumisominaisuuksia. Maciej Murawski piti suomalaisia pässejä libidoltaan erinomaisina ja sperman laatua erittäin hyvänä. Käytännössä keräystyö tapahtuu seuraavasti: pässi hyppää kiimassa olevaa uuhta. Kerääjä ottaa ejakulaatin talteen keinovaginaan. Ejakulaatista saatu sperma laimennetaan kahdella eri laimennus- ja säilytysnesteellä. Sperman käsittely ja laimennus tapahtuu tarkasti oikeassa lämpötilassa. Sentrifugoinnin jälkeen sperma imetään 0.25 ml olkiin ja säilötään nestemäisessä typessä. Tavoitteena oli, että M. Murawskin työrutiinin avulla vuosina 2005 ja 2006 saadaan hyvä alkupääoma geenipankkiin ja samalla meillä oli mahdollisuus oppia pakastustekniikka. Vuoden 2006 syksyllä geenejä otettiin talteen jälleen Pelsolla ja Lihasulassa. Lisäksi kuljetettiin seitsemän ahvenanmaanlammas pässiä Hämeenkyröön Ammatti-Instituutti Iisakin Osaran luonnonvara-alan yksikköön. Näin saatiin myös ensimmäiset ahvenanmaanlampan geenit pakastettua. Geenienpakastuksen käytännön työ ja sen organisoiminen kentällä antoi myös sysäyksen kartoittaa suomenlammaspäs-
sien linjat. Tätä työtä oli jo aloittanut Veikko Pyykönen (ProAgria Etelä-Pohjanmaa). Vuonna 2007 Lihasulansäätiö teetti em. pohjalta tarkemman selvityksen pässilinjoista ProAgria Pirkanmaa ry:llä. Käytännön toteutuksen teki Kaie Ahlskog. Tavoitteena oli löytää mahdollisimman monta eri suomenlammaspässilinjaa. Tämä työ edistää suuresti myös geenivarahanketta, koska spermaa pakastuksen tavoitteena on saada suomenlampaan geeniperimää mahdollisimman kattavasti geenipankkiin. Vuonna 2007 ja 2008 Johanna Rautiainen, joka oli aikaisempina syksyinä avustanut M.Murawskia teki pakastustyötä pienimuotoisesti Lihasulan lampolassa ja Osarassa. Tavoitteena geenivarahankkeella lampaiden osalta on saada spermaa pakastettua 50 suomenlammaspässistä (kaikista väreistä), 25 kainuunharmaspässistä ja 25 ahvenanmaanlammaspässistä. Tällä hetkellä pässin sperman pakastuksessa ollaan tavoitteista saavutettu hieman alle puolet. Geenien pakastustyötä jatketaan vuonna 2009: Pelsolla, Ahvenanmaalla ja todennäköisesti jollakin luonnonvara-alan oppilaitoksella, johon kerätään kiinnostavia pässejä keräystä varten. Lihasulan säätiön lampolaan liittyvät lisätilat hyväksyttiin vuonna 2009 myyntiin tarkoitetun pässinsperman keruupaikaksi, ja tämän vuoden aikana sieltä saadaan spermaannoksia myös geenivarapankkiin. Lihasulasäätiö on vuonna 2009 hankkinut merkittävän määrän tarvikkeita, joita tarvitaan sperman käsittelyssä ja pakastuksessa. Kun uusista laitteista saadaan kokemusta ja hyvät rutiinit, ne hyödyntävät myös lammasgeenipankin tavoitteiden saavuttamista.
Kuva: Harri Ala-Kapee
Sukevalaisten muutto ja kotiutuminen Ahlmanille
Sukevan kyytöt ja länsisuomenkarja Ahlmanin laitumella kesällä 2008.
Sukevalta saapui rekkalasti karjaa 17.3.2008 klo 14 jälkeen. Samana päivänä otimme käyttöön upouuden parsinavettamme. Aamusta siirrettiin omat lehmät uudelle puolen odottamaan iltapäivällä saapuvia uusia kavereita. Teksti: Harri Ala-Kapee
ekan saapuessa yleisöä oli kovasti paikanpäällä, mm. kaksi TV-kanavaa (TV 2 ja MTV 3). Kuljetimme rekasta eläimet 37 kpl yksitellen köysillä parsiin ja karsinoihin. Operaatio oli hiukan haasteellinen, koska sukevalaisia ei ollut aiemmin köyden kanssa kuljetettu. Ensimmäisenä iltana lehmät olivat hieman pyörällä päästään, että mihin joutui-
vat. Lypsy aiheutti ihmettelyä, kun lypsäjä tulikin koneen kanssa viereen, pihatossa kun olivat tottuneet asemalypsyyn. Pientä huutelua oli illalla ja seuraavana aamuna. Aamuruokinnan ja lypsyn jälkeen navetta rauhoittui tyytyväisten levolla olevien lehmien huokailuihin ja märehdintään. Lehmät ilmeisesti totesivat, että uusi koti saa kelvata. Lsk-hieho Virkku oli ensimmäinen sukevalainen, joka poiki meillä 11.4. ja lehmävasikka Apila sieltä syntyi. Virkku oli aluksi hieman konstikas lypsettävä, mutta rauhoittui ajan kuluessa. Pian poiki myös sukevalainen kyyttö-rouva Maikki kahdeksannen poikimisensa ja teki sonnipojan. Poikimiset sujuivat helposti uudessa poikimakarsinassa. Sukevan ja meidän karjan yhdistyessä meillä tuli navetta heti täyteen, joten jouduimme poistamaan muutaman utareterveydeltään heikon Lsk-lehmän, jotta saatiin kaikki poikivat uuden navetan puolelle. Kevät sujui nopeasti totutellessa uusiin lehmiin ja uuteen navettaan. Toukokuun lopulla lehmät pääsivät ensimmäisen
kerran laitumelle; taas päästiin TV 2:sen uutislähetykseen ja kahden paikallisradion lähetykseen. Lehmät tottuivat ihmeen hyvin uuteen laumaansa ja laidunnus sujui sateisesta kesästä huolimatta hyvin elokuun loppuun asti. Ainut harmi oli kesäkuussa alkanut sorkanvälinajotulehdus, joka meni lähes kaikki lehmät läpi. Tulehdus vaati kovat antibioottikuurit, pahimmillaan kuurilla oli 15 eläintä kerralla. Lääkittäviä riitti kesäkuulta lokakuulle. Jalkavaivat ja sateinen kesä vaikuttivat osaltaan tuotoksiin, mutta saa silti olla tyytyväinen, että kaikki yli 3 kertaa poikineet Isk-lehmät heruivat yli 20 kg ja lypsivät meillä oloaikana vuodelle 2008 yli 3000 kg, Lsk-lehmät vielä hieman paremmin. Vuosi oli hyvin lehmävasikka voittoinen ja nyt saamme myydä hiehoja. Laidunnuksen alkaessa huomasi, että lehmät ovat olleet pihatossa, koska niitä oli erittäin helppo ohjailla uudessa navetassa paikoilleen. Talviruokintakauden alkaessa jatkoimme vanhaa perinnettämme ulkoiluttaa lehmiä joka päivä eli kaikki lehmät lähtevät iltapäivisin noin tunniksi ulkotarhaan jaloittelemaan. Myös positiivinen julkisuus lisäsi meillä maidon suoramyyntiä. Nykyisin maitoa myydään yli 1000 litraa/kk eli noin 200 litraa enemmän kuin aiemmin. Ensimmäinen vuosi oli haastava niin eläimille kuin hoitajillekin. Suurin osa sukevalaisista on ollut miellyttäviä hoitaa ja käsitellä. Muutamia hyvin arkoja yksilöitä on ollut, jotka vaativat enempi totuttelua käsittelyyn. Ovat ilmeisesti arempina pystyneet pihatossa väistelemään ihmiskontaktia.
Kirjoittaja toimii Ahlmanin ammattiopiston maatilamestarina Tampereella vastuunaan muun muassa karjan hoito ja ruokinta sekä opetus.
Kyytöt saapuivat Seppälään viime keväänä: lypsylehmät huhtikuun lopulla, nuoriso kahdessa erässä toukokuussa ja muutama lehmä vielä Kolin kautta koukaten kesällä ja syksyllä. Koko talossa niitä odotettiin suurella mielenkiinnolla. Entinen karja oli lähetetty uusiin koteihin, ja ainakin me, jotka niiden kanssa olimme työskennelleet, mietimme muutosta varmaan vähän sekavinkin tuntein. Kyyttötupareilla lehmälauma laskettiin ulkoilemaan.
Seppälän vuosi kyyttöjen kanssa
Teksti: Kaisu Korhonen
ypsylehmien tulo oli suurin sirkus. Kolmekymmentäkaksi lehmää ohjattiin pihattoon suoraan kuljetusautosta ja ne alkoivat tutkia uutta ympäristöään juuri niin varovaisesti ja hämmästellen kuin lehmän kuuluukin. Sanotaanhan, että ”katsoo kuin lehmä uutta veräjää”. Otimme lehmät ryhmissä hoitokarsinoihin, että saimme laitettua niille tunnistinpannat. Siinä yhteydessä saimme ensi tuntuman persoonallisiin luonteisiin. Joku esimerkiksi ei millään antanut laittaa päätään kiinni, mutta antoi laittaa pannan ihan suosiolla, kun oli irti karsinassa. Yksi iso oppimisen paikka lehmille oli pihatossa vesikuppien käyttö. Meillä on lämmitettävät vesialtaat, joissa juoma-aukoissa on pallot. Vettä saadakseen eläimen täytyy huomata painaa pallo pois tieltä. Ensi alkuun kyyttökarja ei huomannut jekkua, vaan etsi vettä kuumeisesti. Kun huomasimme ongelman, otimme pallot pois muutamaksi päiväksi, ja niin vettä alkoi löytyä.
Oppimista ja tapahtumia Niin kesä lähti etenemään. Maatilan työntekijät ja opiskelijat opettelivat tuntemaan uusia eläimiä ja kyytöt uusia hoitajiaan. Olivat ne varmaan Iskolassakin tottuneet vaihtuviin ihmisiin, mutta kyllä porukkaa riittää Seppälänkin navetassa. Tarina kertoo myös, että meidän hevosemmekin huomasivat nautojen muuttuneen erilaisiksi. Olimme suunnitelleet kyyttöjen ympärille kaikenlaista tapahtumaa. Pidimme keväällä kyyttötuparit ja Isk:n kantakirjan satakymmenvuotisjuhlan. Olimme toivottaneet tervetulleiksi koulut, päiväkodit ja yritykset valitsemaan itselleen kummikyyttöjä. Kyyttöpaitoja painatimme heti keväällä, malli kainalossa kulkevalle kyytölle löytyi kaksikymmentä luvulla maalatuista tauluista, jotka esittävät Seppälän silloisia kyyttölehmiä. Lehdistö on ollut kyyttöjen tekemisistä myös hyvin kiinnos-
tunut. Sattumalta Kainuun Sanomien toimittaja oli karjamestariin Arto Mäkeläiseen yhteydessä juuri sinä aamuna, kun ensimmäinen kyyttöpoikiminen meidän navetassamme tapahtui. Niinpä Kainuun Sanomat sai seurata käytännössä kummivasikkansa Seppälän Alkuttaren syntymää ja ensimmäisiä hetkiä emänsä huomassa. Mukavaa oli sekin, että se ensimmäinen vasikka oli lehmänen, sitten tulikin pitkä sonnijakso. Kyyttöjä tuli meille 66 kappaletta, nyt rekisterissä on meidän nimillämme 76 eläintä. Meidän oman navettamme tilat käyvät vähän ahtaaksi, mutta koska haluamme pyörittää lukumäärää nyt mahdollisimman suurena, että saamme haettuna esiin lypsyominaisuuksia, olemme vuokranneet muutaman kymmenen kilometrin päästä toisen navetan. Tilan isäntä hoitaa siellä ummessa olevia lehmiä ja hiehoja. Kesällä ne pääsevät laiduntamaan Oulujärven rantamaisemaan. Luultavasti muu-
tamia meidän kyyttöjämme menee kesäksi hoitamaan myös perinnebiotooppeja lähiympäristössä.
Iskolasta tuli meille yksi sonnipoika, Iskolan Ylermi. Ylermi aloitti astutussonnin työnsä marraskuulla, ja on jo tiineyttänyt useampia hiehoja. Ylermi on luonteeltaan rauhallinen, sitä talutetaan ulkona. Tallivastaavamme Emmi Manninen on innokkaana myös satuloinut Ylermin muutaman kerran ja kokeillut sen kanssa ratsastamista myös ulkona. Karsinassa Ylermi tekemisen puutteessa mielellään puskisi karsinan puhdistajaa, mutta antaa nöyrästi opiskelijoiden laittaa päitset ja sitoa itsensä kiinni karsina-aitaan puhdistuksen ja kuivituksen ajaksi. Kasvamassa on jo Ylermille työn jatkaja omasta karjasta. Kaverina tällä Seppälän Aspilla on geenipankkiryhmän hankkima Selkolan Arhippa, josta on kasvamassa sperman luovuttaja. Nyt maaliskuulla toteutuvat ensimmäiset alkionhuuhtelut ja –siirrot. Tänä talvena huuhdellaan muutamista hyvistä maidontuottajista, ensi talvena keskitytään harvinaisiin sukulinjoihin. Muutaman lehmän olemme kyyttökarjasta myyneet lähinnä tilanpuutteen takia. Eläimille olisi kysyntää, etenkin hiehoille ja lehmävasikoille. Emme kuitenkaan ole tässä vaiheessa kovin innokkaita nuoria eläimiä myymään, koska haluamme nähdä, millaisia maidontuottajia niistä kasvaa. Ajan myötä varmaan myytävääkin tulee, eletään tilanteen mukaan. Ja terveet, ylimääräiset eläimet tietenkin myydään eloon. Normaalia koulutilan elämää Kyyttökarja on meillä normaalissa koulutilan käytössä. Opiskelijat hoitavat niitä normaalien työvuorojen puitteissa, meillä on aina kolme opiskelijaa navettavuorossa. Lisäksi kyyttöjen ympärillä tehdään kaikenlaista harjoitustehtävää; jalostuksesta, ruokinnasta, lypsystä ja käsittelystä esimerkiksi. Ensimmäiset kyyttöhiehot pääsivät jo viime syksyn Maalaismarkkinoilla näyttelykehään, ja ensi elokuun loppuun
Suvunjatkamista
Ylermin päätyö ei ole ratsuna toimiminen, mutta kuvaa sen rauhallisuutta, kun ratsunakin olo onnistuu. on luvassa isompi porukka. Syksyllä opiskelunsa aloittaneilla maaseutuyrittäjillä ja eläintenhoitajilla on omat nimikkovasikkansa koulutettavina. Poikimiset ovat olleet helppoja, opiskelijat hoitavat emän ja vasikan ensihoidon henkilökunnan opastuksen mukaan. Meidän navettamme on kylmäpihatto, mutta hoitokarsinat, nuoren karjan tilat ja lypsyasema ovat niin sanotulla lämpimällä puolella. Karjan ruokinta sujuu aikalailla saman kaavan mukaan kuin edellisenkin karjan, ainakin siinä mielessä, että pyritään mahdollisimman karkearehuvaltaiseen ruokintaan. Säilörehua kaikki lypsävät saavat vapaasti.Viime kesän rehu on myös hyvää, emmekä tällä hetkellä näe mitään syytä myöhästyttää rehun tekoa, vaikka meitä siihen suuntaan on ”neuvottu”. Aina on olemassa riski, että sää asettaa aikataulun rehunteolle ihan meiltä kysymättä. Väkirehuna on rahtimyllärin tekemä seos, jossa viljaa on 56 prosenttia, loppu rypsiä, melassileikettä, melassia, kivennäistä ym. Suurimmat väkirehuannokset ovat kuusi kiloa vanhemmille lehmille poi´innan jälkeen. Näillä eväillä korkein maitotuotos tältä talvelta mittalypsyssä on 32,2 kiloa maitoa. Alle 15 kilon maitotuotoksen, jos poi`innasta on jo aikaa, eikä herumisesta
näytä olevan toivoa, ei väkirehua enää anneta. Kuivaa heinää lehmille annetaan joka päivä ja ummessa olevat syövät omalla osastollaan kaurasta tehtyä kokoviljasäilörehua. Umpiosastolle annetaan myös seleeniä, koska osa kaurasta on paalattu meidän luomuviljelyssä olevilta lohkoiltamme. Elämä kyyttöjen kanssa on kaiken kaikkiaan mielenkiintoista. Niiden käyttäytymisen seuraaminen etenkin. Viime kesänä korostui niiden laumakäyttäytyminen ja suunnaton uteliaisuus, mutta myös varovaisuus. Ne pääsivät vapaasti liikkumaan pihaton ja laitumen väliä, ja jos joku sai päähänsä lähteä laitumelta käymään pihatossa, lähti koko porukka välittömästi mukaan. Ja sama toisinpäin. Niinpä ohikulkijat ovat meille sanoneet, että joka kerta kyyttöjono on menossa kujaa pitkin johonkin suuntaan. Ihmisten ja työkoneiden liikkuminen lähipelloilla aiheutti ”kyyttökatsomon” syntymisen laitumen reunaan. Vierailijoita meillä käy paljon, opiskelijat on koulutettu opastamaan ryhmiä ja kertomaan Seppälästä ja tietenkin kyytöistä. Kirjoittaja toimii kotieläintuotannon opettajana Kainuun ammatiopistossa.
ä ö t t y y k a s s o n i r o T i l i e l y s a a
Karjalan vanha metsälehmä, kyyttöjen alkuperäisrotu on muutamassa vuodessa singahtanut yli sadan vuoden takaa 2000-luvulle. Voidaan jo hyvin puhua ruokakulttuurimme uudesta keulakuvasta tai ikonista, median lemmikistä, keittiömestareiden suosikista ja suuren yleisön mielenkiinnon kohteesta. Teksti: Christer Lindgren
ienikokoinen sonninjunttura ja tiivistä maitoa lypsävä kyyttölehmä on jo huomattu Berliinin ja Pariisin ravintoloissa – ja myös Torinon ruokamessuilla. Viimesyksyisen Salone del Guston kyyttöständillä oli koko ajan ruuhkaa, ja kaikki liha ja juusto vietiin käsistä. Suomea messuilla edustivatTampereen ravintola Masuunin keittiöpäällikkö Heikki Ahopelto ja Ahlmanin ammattiopiston maatilamestari Harri Ala-Kapee. Alun perin heidät oli kutsuttu esittelemään Case Kyyttö slowfood-liikkeen suureen Terra Madre (Äiti maa) -tapahtumaan. Terra Madre on yhteisöllinen tapahtuma, johon kuuluu workshoppeja, seminaareja ja vapaampaakin yhdessäoloa. ”Tarkoituksena on edesauttaa pientuotantoa ympäri maailman ja tuoda esiin uusia ajatuksia,
”Suuren vaikutuksen teki myös ajatus siitä, että uhanalainen rotu pyritään pelastamaan syömällä!”
joilla voidaan saada muutoksia aikaan,” Heikki Ahopelto kuvailee. 7000 lähiruokakokkia, pientuottajaa ja muuta delegaattia yli 150 maasta loivat jo itsessään ainutlaatuisen ilmapiirin. Ahopelto puhuu innostuneesti ”Terra Madren hengestä”, josta voi syntyä vastavoima volyymituotannolle, jättiläisteollisuudelle ja -kaupalle ja globaaleille brändeille. Missio on tärkeä, sillä pientuotannon tukeminen katsotaan tärkeimmäksi asiaksi ravinnon riittämiseksi maapallolla. Suomalaisten tehtävänä oli esitellä osanottajille case kyyttö – vanhan karjarodun tarina ja tuotteet. Mukanaan Ahopelto ja Ala-Kapee veivät muun muassa kyytönmaidosta valmistettua apfenzellerjuustoa sekä palvattua kyyttösonnin paistia. Maistatus oli täydellinen menestys.
Kuva: Heikki Ahopelto
”Ihmiset olivat aidosti kiinnostuneita ja myös pitivät kovasti tuotteistamme. Ihmiset kiinnostuivat, kehuivat ja joskus ylistivät, tulivat uudelleen maistamaan lisää… Moni olisi halunnut ostaa isojakin määriä, mutta kaikki tuotteet loppuivat jo maistatuksessa kesken”, kertoo Ahopelto. Erityisen kiinnostuneita oltiin kyytön monipuolisista ominaisuuksista: on varsin harvinaista, että samasta rodusta saa sekä hienosti juustoutuvaa maitoa että korkealuokkaista, mureaa lihaa. Suuren vaikutuksen teki myös ajatus siitä, että uhanalainen rotu pyritään pelastamaan syömällä! Kansainvälisillä messuilla ja erilaisissa Suomi-tapahtumissa maailmalla kyyttö voi kertoa paljon perinteisestä suomalaisesta ruoasta ja suomalaisesta identiteetistä laajemminkin.
Ahopellon ja Ala-Kapeen mukaan Torinon Salon del Gusto –messuilla Suomen on jatkossa oltava mukana. Terra Madre taas on riippumaton, rajat ylittävä kansanliike, johon voi osallistua vain kutsuttuna. Olisi toki toivottavaa, että suomalaisia osanottajia tuettaisiin taloudellisesti. Tampereen lähettiläät korostivat myös, että kyytönlihan käyttö ja siitä saatava lisäarvo ovat erittäin tärkeä osa rodun säilyttämistä. Liha saadaan sonnivasikoista, joita ei lypsylehmätiloilla tai siitoksessa tarvita.
Lisätietoja: Ravintola Masuuni www.ravintolamasuuni.com Heikki Ahopelto 044 2964429 Ahlmanin ammattiopisto www.ahlman.fi Harri Ala-Kapee 040 7586658
Lehmäleiri Maukkulassa Keskiviikosta 10.6. perjantaihin 12.6.2009 Ilomantsissa, Maukkulan Mustikkamäessä Ohjelmassa on eläinten hoitoa, lypsyä, maidon käsittelyä, tietoa lehmistä ja maidon käsittelystä. Voit kokeilla käsin lypsyä kyytöllä. Jokaiselle leiriläiselle annetaan oma hoitoeläin. Tilalla on lehmiä, lampaita, vuohia, kanoja, ankkoja, kissoja, kaneja, sika ja hevonen. Leirille otetaan enintään 20 osallistujaa. Lisätietoa leiripaikasta www.maukkulanmustikkamaki.fi. Majoituksen hinta on 50 euroa/ 2 yötä yhteismajoituksessa. Lisähinta 2hh:sta on 20 euroa ja 4 hh:sta 10 euroa. Ruokapakettiin kuuluu 2*aamupala, 2*lounas, 2*päivällinen ja 2*iltapala. Ruokapaketin hinta on 50 euroa. Alustava ohjelma - 10.6. klo 10 kokoontuminen Joensuun Valion meijeriin tutustuminen. Teemana maito ja sen käsittely, juustonvalmistuksen ohjaajana Anja Pölönen. - 11.6. aamu alkaa aamulypsyllä klo 7. Päivän teemana on lehmä ja sen elämä. - 12.6. vierailemme maitotilalla Öllölässä aamulypsyn aikaan. Leirin jälkeen on mahdollisuus osallistua Kyyttöseminaariin, jossa mm. tutkija Juha Kantanen kertoo kyytön arvokkaasta geeniperimästä. Seminaariin on tulossa myös muita kyyttöasiantuntijoita. Seminaari on maksuton. Illan päätteeksi on mahdollisuus osallistua Kyyttöillalliselle. Illalliselle myydään illalliskortteja. Lisätietoa ja ilmoittautumiset osoitteella info@maukkulanmustikkamaki.fi tai numeroon 040 740 3002/Anita.
Monimuotoinen maatiaisrotujen Menneinä vuosikymmeninä maatiaiset leimattiin vähätuottoisiksi ja kannattamattomiksi tuotantoeläimiksi.Tästä huolimatta muutamat viljelijät ovat onneksi pitäneet maatiaisrotuisia eläimiä muiden kotieläinten joukossa. Löytyy myös esimerkkejä viljelijöistä, jotka ovat halunneet pitäytyä pelkästään alkuperäisroduissa. Nyt maatiaisia osataan taas paremmin arvostaa, mutta millaisia ovat ne tilat, joilla maatiaiseläimiä kasvatetaan? Teksti: Katriina Soini Kuva: Miia Karja
kasvattajakunta s채ilymist채 turvaamassa
Monimuotoinen kasvattajakunta maatiaisrotujen säilymistä turvaamassa
Teksti: Katriina Soini
ikä herätti kasvattajien kiinnostuksen maatiaisiin? Entäpä millaisia tulevaisuudensuunnitelmia maatiaisrotujen kasvattajilla on? Tätä selvitettiin MTT:lla vuonna 2005 maatiaiskarjan- ja maatiaislampaiden kasvattajille suunnatussa kyselyssä. Kyselyyn tuli vastauksia kaikkiaan yli kolmelta sadalta maatiaisrotujen kasvattajalta. Monimuotoisia tiloja Kyselyssä selvisi, että maatiaiskarjan kasvattajat ovat hieman nuorempia kuin karjatilalliset keskimäärin. Maatiaisrotuisia kotieläimiä pitävät toki muutkin kuin viljelijät; noin joka viides eläinten kasvattajista harjoittaa jotakin muuta ammattia kuin maataloutta. Maatiaiskarjatilat ovat tavallisesti pienempiä kuin suomalaiset kotieläintilat yleensä.Vastaavasti, erityisesti maatiaislammastilat olivat usein hyvin monimuotoisia: niillä kasvatetaan lampaiden lisäksi myös muita kotieläimiä, erityisesti suomenvuohia, hevosia, tavallisia
kanoja tai maatiaiskanoja. Lammastiloilla on usein myös muuta yritystoimintaa, kuten matkailua, tuotteiden suoramyyntiä, ruokapalveluita ja jatkojalosta, ohjelmapalveluita, kun taas maatiaiskarjatilat ovat tavallisesti keskittyneet karjatalouteen. Noin joka kolmas lammastiloista on luomutuotannossa, kun taas karjatiloista vain alle joka viides.Yli 90 % vastaajista ilmoitti tehneensä erityistukisopimuksen alkuperäisrotujen kasvattamisesta. Lisäksi useilla vastaajilla on ympäristötukisopimus perinnebiotooppien hoidosta. Kasvattajilla on kiinnostusta eläinten hyvinvoinnin edistämiseen, sillä joka neljäs oli valinnut ympäristötuen lisätoimenpiteeksi tuotantoeläinten hyvinvoinnin edistämisen. Mikä maatiaisissa kiinnosti? Maatiaiskiinnostuksen taustalla on useimmiten halu säilyttää maatiaiseläimiä niiden geneettisen ja kulttuurisen arvon vuoksi. Moni vastaaja piti tärkeänä myös maatiaiseläinten luonteenomaisia piirteitä, terveyttä, sisukkuutta ja omapäisyyttä, myös rotuominaisuudet ja jalostus sinäl-
lään koettiin mielenkiintoisena. Varsinkin vanhempien kasvattajien kiinnostuksen oli usein herättänyt omat lapsuusmuistot. Miehille ympäristötuki näyttäisi olevan tärkeämpi peruste eläinten pitämiselle, kun taas naiset korostivat kulttuuriarvoja. Luomuviljelijöiden ja ei-viljelijöiden kiinnostus perustuu usein ympäristönsuojelullisiin näkökohtiin. Geeniperimän suojelu näyttäisi olevan vähemmän tärkeä kysymys maatiaislampureille - maatiaislammas koetaan ehkä tavanomaisemmaksi ja vähemmän uhanalaiseksi kuin maatiaiskarja. Tuotteita ja palveluja omaan käyttöön ja asiakkaille Suurin osa vastaajista ilmoitti maatiaiseläinten tuottavan maitoa, lihaa, villaa ja nahkaa tulonhankintatarkoituksessa. Osa tiloista tuottaa myös alkioita tai eläviä jälkeläisiä myyntiin. Maatiaiset laiduntavat ympäristötuen piiriin kuuluvia perinnebiotooppeja tai suojavyöhykkeitä, tai hoitavat muuten avointa kulttuurimaisemaa, luonnonlaitumia, metsälaitumia, hakamaita tai voimalinja-alueita tai rantaniittyjä. Muutamat vastaajat kuvasivat maatiaisia erityisesti karujen ja kitukasvuisten alueiden laiduntajina, joilla ne pärjäävät muihin rotuihin verrattuna hyvin. Yli viidennes vastaajista kertoi myyvänsä maatiaistuotteita: elintarvikkeiden raaka-aineita tai tilalla jalostettuja juustoja, jogurtteja, lankoja, neuleita ja huopia, taljoja ja nahkoja sekä makkaraa ja lihasäilykkeitä. Tavallisimmin tuotteita myydään suoraan tilalta tai torilla, mutta tuotteita menee myös ravintoloille ja kaupoille. Kolmekymmentä vastaajaa kertoi maatiaisten kuuluvan kiinteästi maatilamatkailun liiketoimintaan herättäessään asiakkaiden tai ohikulkijoiden huomion. Muutama vastaaja kertoi maatiaisten käytöstä hoiva- tai kuntoutuspalveluissa, esimerkiksi osana syrjäytyneiden lasten hoitoa. Pääasiallisesti eläimet toivat iloa ja mielihyvää kasvattajille ja koko perheelle, ja useiden
vastaajien mielestä maatiaiseläimet lisäsivät työn mielekkyyttä: Maatiaiseläinten kasvatus on monen kasvattajan mielestä mielenkiintoinen harrastus, vaikka ulkopuoliset usein katsovat sen ’ylimääräiseksi vaivaksi’, niin kuin eräs vastaaja totesi. Minustako maatiaisyrittäjä? Lähes kolmannes vastaajista oli kiinnostunut kehittämään omalla tilallaan maatiaiseläimiin liittyvää yrittäjyyttä. Joka viidennellä oli suunnitelmia tehostaa tilansa toimintaa karjan kokoa suurentamalla, töiden organisoinnilla tai rakennushankkeilla. Lähes yhtä moni on kiinnostunut kehittämään eläinten siitostoimintaa tai tuotteiden jatkojalostusta. Muita esiin nostettuja kehittämisajatuksia olivat siirtyminen kokonaan maatiaisrotuisiin eläimiin tai maatiaiseläinten määrän lisääminen osana muuta kotieläintuotantoa, tuotteiden jatkojalostuksen, markkinoinnin ja yleensä tilan toiminnan kehittäminen. Muutamat vastaajat kertoivat harkin-
neensa erikoistumista ympäristönhoitoon ja laiduntamiseen. Maatiaisten katsottiin tarjoavan myös mahdollisuuksia osallistua erilaisiin maaseudun kehittämisprojekteihin. Ei-viljelijät näyttäisivät usein olevan innokkaampia kehittämään yritystoimintaa maatiaiseläinten ympärille, viljelijät sen sijaan olivat varovaisempia tässä suhteessa. Maatiaislampaiden kasvattajilla näyttäisi olevan eniten kiinnostusta maatiaisiin perustuvaan yrittäjyyteen. Maatiaisten tulevaisuus? Kaiken kaikkiaan maatiaiseläinten pitäminen varsinkin aktiiviviljelijöiden näkökulmasta liittyy laajemmin maatalouden rakennemuutokseen, tilanteeseen, jossa aprikoidaan, mihin suuntaan tilan toimin-
taa tulisi kehittää. Suuria ratkaisuja tai investointeja ei välttämättä uskalleta tehdä ja suhtautuminen maatiaiseläinyrittäjyyteen on melko varovaista. Mahdollisuudet yrittäjyyteen kuitenkin tiedostettiin, mutta varsinkaan maatiaislampurit eivät ole toiveikkaita alan tulevaisuuden suhteen. Tämä johtuu mitä todennäköisimmin siitä, että kuluttajat näkevät maatiaisrotuiset eläimet edelleenkin ensisijaisesti elintarvikkeiden raaka-aineiden tuottajina ja lihan hinta on alhainen. Muut tehtävät ja ominaisuudet tuottavat lisäarvoa kasvattajille itselleen, mutta vastaajien mielestä eivät välttämättä tarjoa vielä riittäviä mahdollisuuksia kannattavaan yritystoimintaan. Kyselyn toteuttamisesta on kuitenkin jo neljä vuotta aikaa, ehkä aika yrittäjyyteen on jo otollisempi?
Kirjoitus perustuu MTT:n tutkimushankkeen loppuraportissa julkaistuun Heli Takamaan ja Katriina Soinin artikkeliin. Artikkeli kokonaisuudessa löydettävissä: Karja, M. & Lilja, T. (toim.) 2007 Alkuperäisrotujen säilyttämisen taloudelliset, sosiaaliset ja kulttuuriset lähtökohdat . Maa- ja elintarviketalous 106 (2007). http://www.mtt.fi/met/pdf/met106.pdf.
i s k a s o t u d o r a ir o k t e is la Suoma eläingeenivaratyötä
Kotimaiset koirarodut ovat osa alkuperäisrotujemme kirjoa ja biodiversiteettiä. Muun muassa Suomessa, Norjassa ja Unkarissa ne on sisällytetty FAO:lle laadittuun kansalliseen eläingeenivararaporttiin. Supisuomalaisten rotujen geneettisen monimuotoisuuden vaaliminen onnistuu vain kotimaassa, sen verran vähän meikäläistä koirakansaa on viety ulkomaille. Teksti: Emmi Manninen
aailman sadoista koirarodusta viiden virallinen kotimaa on Suomi. Suomenpystykorva, karjalankarhukoira, suomenajokoira, suomenlapinkoira ja lapinporokoira ovat kaikki alkujaan käyttökoiria. Metsästyskoirat tekevät edelleen alkuperäistä työtään, mutta paimenkoirataustaiset lappalaisrodut ovat pääosin seura- ja harrastuskoirina. Suomenlapinkoirasta on säilytetty erillistä paimensukuista lapinkoiraa, jonka katsotaan polveutuvan poronpaimennukseen käytetystä kannasta. ”Kansallisessa geenivaratyössä ei ole valitettavasti tehty vielä juuri mitään koirarotujemme hyväksi”, Pohjoismaisen Geenivarakeskuksen (NordGen) eläinsektorin johtaja ja MTT:n erikoistutkija Juha Kantanen sanoo. ”Suurin syy on työvoiman puute. Ensi alkuun olisi syytä istua saman pöydän ääreen kotimaisia rotuja edustavien järjestöjen kanssa ja
kartoittaa rotujen nykytila ja tärkeimmät toimenpiteet niiden geneettisen monimuotoisuuden turvaamiseksi. Rotuja olisi myös tehtävä tunnetuksi osana suojeltavia eläingeenivaroja.” Suomen kansallisessa eläingeenivaraohjelmassa todetaan, että kotimaisten koirarotujen populaatiorakenne ja sukusiitosaste tulisi selvittää ja suositella sen perusteella toimia geneettisen vaihtelun ylläpitämiseksi. Populaatiogeneettisten tutkimusten perusteella päätetään spermapankkien perustamisesta eri roduille. ”Kun tiedetään, mitä sukulinjoja rodussa on ja mitkä niistä ovat katoamassa, voidaan spermapankkiin valikoida yksilöt, jotka ovat rodun geenipohjan säilyttämisen kannalta keskeisimpiä. Hyvän terveyden ja luonteen ohella niillä on oltava taipumuksia siihen käyttömuotoon, johon rotu alun perin on kehitetty”, Juha Kantanen luettelee.
Maatiaiskantaakin pankkiin ”Geenipankkiin voitaisiin ottaa sopivia koiria myös Kennelliiton rekisterin ulkopuolelta. DNA-testauksella pystytään tarvittaessa tarkastamaan, onko eläin risteytynyt muihin rotuihin. Pohjanpystykorvan tulisi myös kuulua eläingeenivaraohjelmaamme.Vaikka se on virallisesti luokiteltu ruotsalaiseksi roduksi, ovat sen kantakoirat suurelta osin peräisin Suomesta." Suomen Kennelliiton hyväksymä suomenlapinkoiran ja lapinporokoiran rekisteri on niin sanotusti avoin eli rotuun voidaan ottaa poronhoitoalueen vielä rekisteröimätöntä käyttökoirakantaa, lähinnä poropaimennuskäytössä olevia koiria ja niiden ensimmäisen polven jälkeläisiä. Kotimaisten koirien rotujärjestöissä on tehty paljon vapaaehtoistyötä, jota eläingeenivaraohjelmassa voitaisiin hyödyntää: on laskettu sukusiitosasteita, su-
ä in Lappalaisrodut nousussa, metsästysroduissa notkahdusta Etenkin metsästyskoirien tulevaisuus vaatii valppautta. ”Kotimaisten metsästyskoirarotujen määrä romahti 8-15 vuotta sitten, mutta viime vuosina on sentään menty tasamaata”, kertoo Koiramme-lehden päätoimittaja Tapio Eerola. ”Kanalintukannat ovat lähes pohjalukemissa. Synkimpien arvioiden mukaan niiden metsästäminen suurelta osin hiipuu kymmenen vuoden sisällä, mikä tietää suomenpystykorvan rekisteröintien putoamista reiluun puoleen nykyisestä. Välitöntä uhkaa rodulla ei kuitenkaan ole, sillä tietty kansallistunne vaikuttaa piristävästi myös kansalliskoirarodun pentujen kysyntään.” Suomenajokoira menetti viime vuonna kaikki rodut käsittävän rekisteröintitilaston ykköspaikan, ensimmäisen kerran 30 vuoteen. ”Riistaa ajokoirilla riittää, mutta jänisjahti on ikään kuin poissa muodista”,
Eerola pohtii. ”Karjalankarhukoirankin rekisteröintien on arveltu laskevan. Naapurimaiden hirvikoirarodut ovat karjalankarhukoiraa suositumpia. Lisäksi hirvien määrää tullaan Suomessa vähentämään, mutta onneksi meillä ei niitä juurikaan metsästetä ilman koiraa.” Kotimaiset koirarodut ovat rekisteröintimäärien notkahtelusta huolimatta toistaiseksi runsaslukuisia. Kolme niistä komeilee jopa rekisteröintitilaston kymmenen kärjessä -listalla. Kotimaisten rotujen jalostustavoitteissa on muistettu, että määrä ei korvaa geneettistä laatua: geenipohja voi suuressakin populaatiossa kaventua, jos sukuja pääsee sammumaan. Kansallinen koirien eläingeenivaratyö on tästä hyvä aloittaa. Suomenajokoira putosi viime vuonna Kennelliiton rekisLaajempi artikkeli aiheesta teröintitilaston ykköspaikalta toiseksi. Suomenlapinkoiran löytyy Koiramme-lehdestä suosio on puolestaan viime vuosina kasvanut monipuolisena seura- ja harrastuskoirana. 12/08, s. 6-9.
kulaisuuksia ja käyttöominaisuuksista kertovia jalostusindeksejä. Pystykorvajärjestö vaatii, että suomenpystykorvapentueen sukusiitosaste ei saa ylittää 6.25 prosenttia, suomenajokoiralla suositellaan samaa tasoa. Kennelliiton laatima perinnöllisten vikojen ja sairauksien vastustamisohjelma (Pevisa) asettaa useissa roduissa ehtoja jalostukseen käytettävien koirien terveydelle. Lisäksi Kennelliitto edellyttää, että jokaiselle rodulle on laadittu jalostuksen tavoiteohjelma. Siinä määritellään tavoitteet koirien terveyden, luonteen ja käyttöominaisuuksien edistämiseksi sekä rotutyypillisyyden säilyttämiseksi. DNAgeenipankkien ansiosta muun muassa koirien terveyden jalostaminen on saanut uutta vauhtia.
Maatiaiskanan kesäpäivillä Tammelassa nähtiin Kiikan Kuttu ja Kana -sirkuksen show
Suomalaisen maatiaiskanan säilytysohjelma täytti 10 vuotta
Maatiaiskanan säilytysohjelman kymmenvuotistaivalta juhlistettiin heinäkuun 26. päivänä Tammelan Liesjärvelle Korteniemen perinnetilalla.Tuo lauantai oli kesän ainoita hellepäiviä Tammelassa; lämpötila kohosi 27 asteeseen auringon paistaessa pilvettömältä taivaalta.
orteniemen perinnetila kuuluu Liesjärven kansallispuistoon. Korteniemi on entinen metsänvartijan tila, jonka pihapiiri rakennuksineen, puutarhoineen ja viljelyksineen on säilytetty 1910-luvun alun mukaisena. Kesällä tilalla myös eletään tuon ajan mukaisesti; hoidetaan suomalaisten alkuperäisiä kotieläimiä, lehmiä, lampaita, hevosia ja kanoja. Pelloilla ja kasvimaalla viljellään vanhoja kotimaisia kasvilajikkeita perinteisin työtavoin. Korteniemen perinnetilaa ylläpitää Metsähallitus. Korteniemi tarjosi erinomaiset puitteet maatiaiskanan säilytysohjelman 10-vuotisen taipaleen juhlistamiseen. Tästä kiitokset Korteniemen ja Liesjärven kansallispuiston henkilökunnalle. Korteniemessä järjestetyssä seminaarissa kuultiin ensin Hanna Liimataisen kertomana Korteniemen perinnetilan historiasta ja nykypäivästä. Juha Kantanen
MTT:stä kertoi maatiaiskanan säilyttämisohjelman tuloksista kymmenvuotisen taipaleen ajalta sekä kanan kesytyshistoriasta. Sirpa Kurppa MTT:stä toi esille maatiaiseläinten monitahoisista merkityksistä. Kiikan Kuttu ja Kana -sirkus esiintyi. Sirkuksen vuohi ja maatiaiskana suoriutuivat hienosti omista rooleistaan sirkuksen ohjelmassa. Tämän jälkeen tutustuttiin Korteniemen horniolaisiin maatiaiskanan Tarja Niemelän opastuksella. Kymmenvuotisjuhlassa jaettiin huomionosoituksia ansioituneille maatiaiskanan kasvattajille. Heille ojennettiin säilyttämisohjelman logolla varustetut keraaminen kuksa, munakuppi ja suolasirotin, jotka oli tehty Keramiikkastudio Pii-pot pajassa Maaningalla. Keraamikko, yrittäjä Markku Piippo säilyttää kiuruvedenmaatiaiskanaa. Tarja Niemelä Vihdistä palkittiin itse säilyttämisohjelman ideoinnista ja pitkäaikaisesta työstään ohjelman hyväksi. Tarja on ollut savitaipaleenkannan säilyttäjä, poikastuottaja ja hänellä on laaja asiantuntemus lattiakanojen hoidosta. Esa Alkula Hyvinkäältä sai palkinnon pitkäaikaisesta työstään maatiaiskanan hyväksi; erityisesti horniolaiskannan pelastajana. Pirjo Aavaharju Salon seudulta Toijasta (Kisko) palkittiin piikkiöläisen kannan 25 vuotta jatkuneesta säilytystyöstä ja poikastuotannosta ja Markku Lassila Tuusulasta Alhon kanan vanhimpana poikastuottajana ja maatiaiskanan tuotteistamisesta yhdeksi monipuolisen siipikarjatilansa vetonaulaksi. Erkki Kettunen Lieksasta sai palkinnon horniolaisen kannan poikastuottajana. Erkki on ollut aktiivinen markkinoimaan maatiaiskanan säilyttämisohjelmaa ja saanut useita uusia säilyttäjiä liittymään ohjelmaan mukaan. Ulla Toropainen Kiteeltä palkittiin sekä innokkaana maatiaiskanan että yleisemmin muidenkin maatiaiseläinten suojelijana. Ulla on onnistunut valokuvamaan maatiaiskanoja ansiokkaasti. Rekisterissä olevia säilyttäjiä oli vuonna 2008 kaikkiaan 153. Poikastuottajia oli yhteensä 12. Alkuperäisiä vuonna 1998 aloittaneita säilyttäjiä on mukana vielä 23, ja vuonna 2008 mukaan ilmoittautui 24 uutta säilyttäjää. TOIMITUS
Muinaisten nautojen ja lampaiden perimä syyniin Kuvan kukko ei liity tapaukseen.
Maatiaiskukko taisteli näätää vastaan
onet tarinat ja tapahtumat osoittavat, että maatiaisrotuisilla eläimillä on järki päässä ja vaistot tallessa. Tästä saatiin uusi todiste kesällä 2008 Kaavin Telkkämäen Kaskiperinnetilalta Savon ja Karjalan rajamailta. Perinnetilalla on vierailijoiden ilona parvi horniolaisia maatiaiskanoja kukkoineen. Viime kesänä heinäkuun 7. päivänä näätä oli tullut Telkkämäen pihapiiriin, hiipinyt kana-aitauksen viereen ja alkanut työntää päätään kana-aitauksen verkosta sisään. Maatiaisparven kukko oli havahtunut tästä ja hyökännyt raivokkaasti tunkeileva näätää kohti puolustaakseen parveaan. Urhea kukko oli napauttanut nokallaan lujasti näätää silmäkulmaan, mikä koitui näädän kohtaloksi. Nokkaisu oli ollut niin voimakas, että kukon nokka oli osunut joko johonkin hermoon tai aivoihin saakka, minkä seurauksena näätä oli halvaantunut ja rytkähtänyt jalattomana makaaman maahan aitauksen ulkopuolelle. ”Näätä oli hengissä, vain sen pää liikkui ja se piti pahaa meteliä, ettei kukko olisi napauttanut sitä uudestaan”, kertoo Eero Valkonen, horniolaisen kanaparven omistaja. Vielä kovempaa mekkalaa piti reviiriään puolustanut kukko. Huutoon yhtyi koko kanaparvi. Yleinen mekastus herätti pihalla liikkuneiden ihmisten huomion. Eero Valkosella oli vain yksi tehtävä tehtävänään, näädän lopettaminen pikaisesti, kun hän saapui paikalle, jotta eläin ei olisi kärsinyt enempää. TOIMITUS
Arkeologiset ja historialliset aineistot naudan ja lampaiden luista, kuiduista ja nahkanäytteistä tarjoavat mahdollisuuden tutkia genetiikan menetelmin kotieläinten historiaa ja hyödyntämistä, mutta Suomessa kotieläinten muinais-DNA:han perustuvaa tutkimusta ei ole kuitenkaan tehty. Suomen Akatemian rahoittamassa ja MTT:n koordinoimassa, tänä vuonna alkaneessa monitieteisessä tutkimushankkeessa tarkastellaan naudan ja lampaan esihistoriaa muinais-DNA-analyysein. Teksti: Juha Kantanen
utkimus yhdistää arkeologian, arkeologisen genetiikan, käsiteollisuuden historian, biologian, molekyyli- ja populaatiogenetiikan, kotieläinten jalostuksen ja kotieläinten hoidon asiantuntemusta. Tutkimukseen osallistuvat MTT:n lisäksi Turun yliopiston arkeologian oppiaine ja Tukholman yliopiston arkeologian tutkimuslaboratorio. Muinais-DNA eristetään pääasiallisesti luu- ja hammasnäytteistä. DNAnäytteistä analysoidaan DNA-merkkejä, emänpuolelta periytyvää mitokondrioDNA:ta, isältä pojalle periytyviäY-kromo-
somien DNA-merkkejä ja molemmilta vanhemmilta perityviä DNA-merkkejä ja arvioidaan varhaisten nauta- ja lammaspopulaatioiden geneettistä eli perinnöllistä vaihtelua. Lisäksi verrataan näiden varhaisten eläinpopulaatioiden geneettistä vaihtelua nykyisten suomalaisten, balttilaisten ja pohjoismaisten nauta- ja lammasrotujen ilmentämään geneettisen vaihteluun ja arvioidaan eri populaatioiden välisiä geneettisiä sukulaisuuksia ja geneettisessä vaihtelussa tapahtuneita ajallisia muutoksia. Muinais-DNA-analyyseistä saatua uutta tietoa reflektoidaan aiemman kotieläimiin ja niiden hyödyntämiseen liittyvän arkeologisen tietämyksen kanssa. Tällä tutkimuksella on ensimmäisen kerran mahdollista saada tietoa varhaisten nauta- ja lammaspopulaatioiden geneettisestä vaihtelusta Suomessa. Tulosten oletetaan tuottavan yksityiskohtaisempaa tietoa kotieläintemme esihistoriasta ja geneettisestä alkuperästä, mutta myös näkemystä eläinten tuottamien ja esihistoriallisen nahka- ja tekstiiliteollisuuden hyödyntämien raaka-aineiden alkuperästä. Tutkimus voi paljastaa, että historialliset taloudellis-kulttuuriset yhteydet Itämeren alueella ovat edistäneet teollisuuteen liittyvien ajatusten ja tarvikkeiden vaihtoa, mutta mahdollisesti myös eläinten tuontia. Tutkimus auttaa ymmärtämään naudan ja lampaan historiaa ja kotieläinten geneettisessä monimuotoisuudessa tapahtuneita muutoksia. Tutkimus käynnistyy rautakautisten lammasnäytteiden analyysillä.
Suomalaisen maatiaiskanan säilytysohjelman KESÄPÄIVÄ pidetään 27. – 28.kesäkuuta 2009Telkkämäen Kaskiperinteen tilalla Kaavilla Pohjois-Savossa. Aloitellaan kesäpäivät 27. päivä lauantaina siinä puolenpäivän aikoihin kello 12.00. Lauantaina on itse ”kanapäivä” ja 28. päivä sunnuntaina tutustuminen Juutilan kellovalimomuseoon. Kanapäivä ruokailuineen on ilmainen maatiaiskanan säilytysohjelmaan osallistuville. Ennakkoilmoittautumiset 19. kesäkuuta 2009 mennessä Outi Kasari, outi.kasari@mtt.fi, (03) 4188 3605, fax. 03 4188 3618 Telkkämäen luonnonsuojelualue sijaitsee Kaavin kunnassa valtatie 17 pohjoispuolella. Omalla autolla tuleville on Telkkämäki -opasteet Kaavin kirkonkylältä ja Kaavi - Juankoski -tien (nro 569) varrelta. Autojen pysäköintialue sijaitsee 200 metrin päässä Telkkämäen pihapiiristä. MAJOITUSTA Hotelli-Ravintola Kaavinlinna 017 662085 Jokelan Maatilamatkailu 0405138909 Kaavin Lomakeskus 0405818666 Kärenkosken Loma-asunnot 0400752960 Makkaramäen Lomamökit 0405379569 Mikkalan Maalaistalo 0405246910 Somparannan Lomamajat 0408235797 Vaikon Loma ja Lohi 0400746807 Viljamaan Kartano 0405468775 Lisätietoa majoituksesta myös www.kaavi.fi
Eläingeenivarat-lehti 2009